Държавен вестник, бр. 53, 2019 г., стр. 47

БРОЙ  53	
Д Ъ Р Ж А В Е Н  В Е С Т Н И К 	
СТР.  47  
(4) Образецът на финансов отчет съгласно 
чл. 35 от Закона за личната помощ се утвърж-
дава от изпълнителния директор на Агенцията 
за социално подпомагане.
Чл. 11. (1) Средствата за финансирането 
на личната помощ, предявени с писменото 
искане по чл. 10, ал. 2, се превеждат от Аген-
цията за социално подпомагане по бюджета 
на съответната община в срок до 15-о число 
на месеца, следващ отчетния, но не по-рано 
от 5 работни дни от представянето на отчета 
по чл. 35 от Закона за личната помощ.
(2) Средствата за финансирането на лич-
ната помощ, предявени с писменото искане 
по чл. 10, ал. 3, се превеждат от Агенцията 
за социално подпомагане по бюджета на 
съответната община в срок до 20-о число на 
месеца, следващ отчетния.
Г л а в а  ч е т в ъ р т а
ПРОЦЕДУРИ ЗА КОНТРОЛ ЗА ЗАКОНО-
СЪОБРАЗНОСТ, ТЕКУЩ И ПОСЛЕДВАЩ 
КОНТРОЛ ВЪРХУ ИЗПЪЛНЕНИЕТО НА 
ПОЕТИТЕ ФИНАНСОВИ АНГАЖИМЕНТИ 
И СКЛЮЧЕНИ ДОГОВОРИ ПО ПРЕДОСТА-
ВЯНЕ НА МЕХАНИЗМА ЛИЧНА ПОМОЩ 
Чл. 12. (1) Кметът на съответната община 
със заповед определя служители, които да 
извършват контрол на асистентите по пре-
доставяне на механизма лична помощ.
(2) На определените служители по ал. 1 
се предоставят данни относно асистентите, 
ползвателите на лична помощ, съдържащи 
имена, адреси, телефони за контакт и други 
данни, при необходимост.
(3) Контролът по ал. 1 се осъществява най-
малко веднъж на три месеца или при постъпил 
сигнал чрез посещение в дома и събеседване 
с ползвателя (или с неговия законен предста-
вител) на лична помощ, като информация 
може да се събира и от неговите близки. При 
посещението следва да се провери: 
1. как се извършва водене на месечен отчет 
за положения труд от асистента;
2. съответствието на съдържанието на 
месечния отчет с реално извършените от 
асистента дейности;
3. удовлетвореността на потребителя от 
ползването на механизма лична помощ.
(4) Резултатите от извършената проверка се 
вписват в протокол, съставен от съответното 
длъжностно лице. Протоколът се подписва 
от асистента, от ползвателя (или от неговия 
законен представител) и от проверяващия 
служител.
(5) Служителят посочва в протокола кон-
статации от извършената проверка относно 
предоставяните от асистента дейности от 
личен, домашен или социален характер.
(6) Служителят отразява в протокола мне-
нието на ползвателя (или на неговия законен 
представител).
(7) При желание от страна на ползвателя 
(или неговия законен представител) същият 
има право да впише допълнително мнение 
относно качеството на предоставянето на 
личната помощ. Служителят е длъжен да 
впише препоръки или предложения, ако 
ползвателят и/или асистентът са вписали 
незадоволително мнение.
(8) В случаите на констатирани проблеми 
или възникнали конфликти служителят, осъ-
ществил контрола, уведомява доставчика на 
лична помощ за предприемане на действия 
за отстраняване на проблемите или преодо-
ляване на конфликтите.
(9) Когато се установи, че ползвател и/
или негов законен представител е деклари-
рал неверни данни, съставил или използвал 
документ с невярно съдържание, неистински 
или преправен документ, или не е подал до-
кумент при промяна на обстоятелствата, се 
уведомява Агенцията за социално подпома-
гане за прилагане на разпоредбата по чл. 38 
от Закона за личната помощ.
(10) Когато се установи, че асистент не 
изпълнява трудовите си задължения или не 
извършва всички отчетени дейности, достав-
чикът на лична помощ предприема действия 
за търсене на дисциплинарна отговорност 
съобразно Кодекса на труда. В този случай 
доставчикът на лична помощ уведомява 
Агенцията за социално подпомагане за при-
лагане на разпоредбата по чл. 40 от Закона 
за личната помощ. 
(11) Всички извършени през месеца про-
верки се описват във формуляр „Опис на 
извършените проверки“, към който се при-
лагат попълнените протоколи за проверка на 
място в дома на ползвателите. Протоколите 
се съхраняват от отговорните служители и 
се представят при извършване на контрол от 
длъжностните лица от страна на Агенцията 
за социално подпомагане. Протоколите са 
източник на информация относно качеството 
на предоставяне и ползване на механизма 
лична помощ, коректив за работата на назна-
чения асистент и оценка на реализираните 
ползи за конкретния ползвател.
(12) Не се счита за нарушение отсъствието 
на ползвателя от дома, когато е свързано с 
обучение, работа и/или рехабилитация. В тези 
случаи се извършва последващо посещение 
в 7-дневен срок в дома или на друго място, 
което ползвателят посещава.
Чл. 13. Оправомощените служители на 
Агенцията за социално подпомагане имат 
право във всеки един момент да извършват 
проверка по реда на чл. 37 от Закона за личната 
помощ на доставчиците на личната помощ, 
на ползвателите и/или на асистентите.